Skupno stališče Sveta 2004/161/SZVP

z dne 19. februarja 2004

o podaljšanju omejitvenih ukrepov proti Zimbabveju

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 15 te pogodbe,

ob upoštevanju naslednjega:

(1) S Skupnim stališčem 2002/145/SZVP [1] je Svet prepovedal Zimbabveju dobavo orožja in drugega vojaškega materiala, zagotavljanje z njima povezanega tehničnega usposabljanja ali pomoči ter dobavo opreme, ki bi se lahko uporabljala za notranjo represijo.

(2) S Skupnim stališčem 2002/145/SZVP je Svet za zimbabvejsko vlado in osebe, ki so pretežno odgovorne za hude kršitve človekovih pravic in svobode mišljenja, združevanja in mirnega zbiranja, odredil tudi prepoved potovanja in zamrznitev sredstev.

(3) Skupno stališče 2002/145/SZVP je bilo spremenjeno s Skupnim stališčem 2002/600/SZVP [2], ki je razširilo uporabo omejevalnih ukrepov še na druge osebe, pretežno odgovorne za takšne kršitve.

(4) Seznam oseb, za katere veljajo omejevalni ukrepi, ki je priložen Skupnemu stališču 2002/145/SZVP, je bil po rekonstrukciji vlade v Zimbabveju posodobljen in nadomeščen s Sklepom Sveta 2002/754/SZVP [3].

(5) Skupno stališče 2002/145/SZVP je bilo spremenjeno in razširjeno tudi s Skupnim stališčem 2003/115/SZVP [4], ki preneha veljati 20. februarja 2004.

(6) Glede na nadaljnje poslabševanje razmer na področju človekovih pravic v Zimbabveju se morajo omejevalni ukrepi, ki jih je sprejela Evropska unija, podaljšati še za 12 mesecev.

(7) Namen teh omejevalnih ukrepov je spodbuditi ciljne osebe k temu, da bodo zavrgle politiko, ki vodi k zatiranju človekovih pravic in svobode izražanja ter onemogoča odgovorno vodenje države.

(8) Spremenjen seznam oseb, za katere veljajo omejevalni ukrepi, ki je nadomestil seznam, kakršen je bil priložen Skupnemu stališču 2002/145/SZVP, se mora posodobiti.

(9) Ukrepanje Skupnosti je potrebno za izvajanje nekaterih ukrepov –

SPREJEL NASLEDNJE SKUPNO STALIŠČE:

Člen 1

V tem skupnem stališču "tehnična pomoč" pomeni vsakršno tehnično podporo v zvezi s popravili, razvojem, proizvodnjo, montažo, preskušanjem, vzdrževanjem ali kakršno koli drugo tehnično storitvijo in je lahko v obliki poučevanja, svetovanja, usposabljanja, prenosa delovnega znanja ali veščin ali posvetovalnih storitev, vključuje pa tudi verbalne oblike pomoči.

Člen 2

1. Državljanom držav članic je prepovedano Zimbabveju prodajati, dobavljati, prenašati ali izvažati orožje in drug vojaški material vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za vse navedeno, pa tudi opremo, ki bi se lahko uporabila za notranjo represijo; prav tako jim je to prepovedano početi z ozemelj držav članic ali s plovili pod zastavo držav članic ali z njihovimi zrakoplovi, ne glede na to, ali je blago po poreklu z ozemelj držav članic ali ne.

2. Prepovedano je:

(a) dajati, prodajati, dobavljati ali prenašati tehnično pomoč, posredniške in druge storitve v zvezi z vojaškimi dejavnostmi in zagotavljanjem, proizvodnjo, vzdrževanjem in uporabo oborožitve in drugega vojaškega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za vse navedeno, pa tudi opremo, ki bi se lahko uporabila za notranjo represijo, posredno ali neposredno, osebam, entitetam ali organom v Zimbabveju ali za uporabo v Zimbabveju;

(b) zagotavljati financiranje ali finančno podporo v zvezi z vojaškimi dejavnostmi, zlasti subvencije, posojila ali zavarovanje izvoznih posojil, za prodajo, dobavo, prenos ali izvoz orožja in drugega vojaškega materiala, pa tudi opreme, ki bi se lahko uporabila za notranjo represijo, posredno ali neposredno, osebam, organizacijam ali organom v Zimbabveju ali za uporabo v Zimbabveju.

Člen 3

1. Člen 2 se ne uporablja za:

(a) prodajo, dobavo, prenos ali izvoz nesmrtonosne opreme ali opreme, ki bi se lahko uporabila za notranjo represijo, če je namenjena izključno za človekoljubno ali zaščitno uporabo ali za programe OZN, EU in Skupnosti za institucionalni razvoj, ali za material, ki je namenjen operacijam EU in OZN za obvladovanje krize;

(b) zagotavljanje financiranja in finančne podpore v zvezi s takšno opremo;

(b) zagotavljanje tehnične pomoči v zvezi s takšno opremo,

pod pogojem, da je takšen izvoz vnaprej odobril ustrezen pristojni organ.

2. Člen 2 se ne uporablja za zaščitna oblačila, vključno z neprebojnimi jopiči in vojaškimi čeladami, ki so jih začasno uvozili v Zimbabve za lastno uporabo uslužbenci Združenih narodov, EU, Skupnosti ali njenih držav članic, predstavniki medijev ter človekoljubne in razvojne pomoči in njihovo spremno osebje.

Člen 4

1. Države članice ukrenejo vse potrebno, da bi v Prilogi navedenim fizičnim osebam, ki sodelujejo pri dejavnostih za nevarno spodkopavanje demokracije, spoštovanja človekovih pravic in pravne države v Zimbabveju, preprečile vstop na svoje ozemlje ali prehod prek njega.

2. Odstavek 1 ne zavezuje nobene države k temu, da bi lastnim državljanom odklonila vstop na svoje ozemlje.

3. Odstavek 1 ne zadeva primerov, v katerih posamezno državo članico zavezuje drugačna mednarodnopravna obveznost, in sicer:

(a) ko je država gostiteljica mednarodne medvladne organizacije;

(b) ko je država gostiteljica mednarodne konference, ki jo skliče ali katere pokroviteljica je OZN; ali

(c) v okviru večstranskega sporazuma, s katerim so predvideni privilegiji in imunitete.

V vsakem od teh primerov mora biti Svet ustrezno obveščen.

4. Odstavek 3 se uporabi tudi, kadar je posamezna država članica gostiteljica Organizacije za varnost in sodelovanje v Evropi (OVSE).

5. Države članice lahko dovolijo izvzetje iz ukrepov na podlagi odstavka 1, kadar je potovanje utemeljeno z nujnimi humanitarnimi potrebami ali udeležbo na medvladnih srečanjih, vključno s tistimi, ki jih prireja Evropska unija in na katerih se vodi politični dialog, s katerim se neposredno razvijajo demokracija, človekove pravice in pravna država v Zimbabveju.

6. Država članica, ki želi dovoliti izvzetje iz odstavka 5, o tem pisno obvesti Svet. Izvzetje velja za dovoljeno, če eden ali več članov Sveta ne pošlje pisnega ugovora v 48 urah po prejemu uradnega obvestila o predlaganem izvzetju. Če eden ali več članov Sveta vloži ugovor, lahko Svet s kvalificirano večino odloči, da bo izvzetje dovolil.

7. Kadar posamezna država članica na podlagi odstavkov 3, 4, 5 in 6 dovoli vstop na svoje ozemlje ali tranzit prek njega osebam s seznama v Prilogi, se dovoljenje omeji na namen, za katerega je bilo odobreno, in na osebe, na katere se nanaša.

Člen 5

1. Vsa sredstva in gospodarski viri, ki so last posameznih članov zimbabvejske vlade in vseh z njimi povezanih fizičnih ali pravnih oseb, entitet ali organov, navedenih na seznamu v Prilogi, se zamrznejo.

2. Fizičnim ali pravnim osebam, entitetam ali organom s seznama v Prilogi ne smejo biti dana na razpolago ali v dobro nikakršna sredstva ali gospodarski viri, ne posredno ne neposredno.

3. Izjeme so dopustne za sredstva ali gospodarske vire, ki so:

(a) potrebni za osnovne izdatke, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za storitve javnih gospodarskih služb;

(b) namenjeni izključno za plačilo zmernih honorarjev in nadomestil za stroške zagotavljanja pravnih storitev;

(c) namenjeni izključno za plačilo pristojbin ali stroškov za rutinsko hrambo ali upravljanje zamrznjenih sredstev ali gospodarskih virov;

(d) potrebni za izredne izdatke.

4. Odstavek 2 ne velja za dobropise na zamrznjenih računih iz naslova:

(a) obresti ali drugih donosov na teh računih; ali

(b) plačil, zapadlih na podlagi pogodb, sporazumov ali obveznosti, ki so bili sklenjeni ali ki so nastali pred datumom, od katerega veljajo za te račune omejevalni ukrepi,

pod pogojem, da takšne obresti, druge donose in plačila še vedno ureja odstavek 1.

Člen 6

Svet, ki odloča na predlog države članice ali Komisije, spreminja seznam iz Priloge glede na politično dogajanje v Zimbabveju.

Člen 7

Da bi bili zgoraj navedeni ukrepi čimbolj učinkoviti, Evropska unija spodbuja tretje države, da sprejmejo podobne omejevalne ukrepe, kakršne vsebuje to skupno stališče.

Člen 8

To skupno stališče začne veljati z dnem sprejetja.

Uporablja se od 21. februarja 2004.

Člen 9

To skupno stališče velja za čas 12 mesecev. Nenehno se preverja. Če bo Svet menil, da cilji, zaradi katerih je bilo sprejeto, niso doseženi, bo podaljšano ali ustrezno spremenjeno.

Člen 10

To skupno stališče se objavi v Uradnem listu Evropske unije.

V Bruslju, 19. februarja 2004

Za Svet

Predsednik

M. McDowell

[1] UL L 50, 21.2.2002, str. 1.

[2] UL L 195, 24.7.2002, str. 1.

[3] UL L 247, 14.9.2002, str. 56.

[4] UL L 46, 20.2.2003, str. 30.

--------------------------------------------------

PRILOGA

Seznam oseb iz členov 4 in 5

1. Mugabe, Robert Gabriel | predsednik, roj. 21.2.1924 |

2. Buka (alias Bhuka), Flora | državna sekretarka v kabinetu podpredsednika (nekdanja državna sekretarka za program zemljiške reforme v kabinetu predsednika), roj. 25.2.1968 |

3. Bonyongwe, Happyton | generalni direktor Centralne obveščevalne organizacije, roj. 6.11.1960 |

4. Chapfika, David | namestnik ministra za finance in ekonomski razvoj |

5. Charamba, George | stalni sekretar, Oddelek za informiranje in stike z javnostjo, roj. 4.4.1963 |

6. Charumbira, Fortune Zefanaya | namestnica ministra za lokalno upravo, javna dela in nacionalno stanovanjsko oskrbo, roj. 10.6.1962 |

7. Chigwedere, Aeneas Soko | minister za šolstvo, šport in kulturo, roj. 25.11.1939 |

8. Chihuri, Augustine | šef policije, roj. 10.3.1953 |

9. Chikowore, Enos C. | sekretar za podeželje in ponovno naseljevanje podeželja v politbiroju ZANU (PF), roj. 1936 |

10. Chinamasa, Patrick Anthony | minister za pravosodje, pravne in parlamentarne zadeve, roj. 25.1.1947 |

11. Chindori-Chininga, Edward Takaruza | nekdanji minister za rudarstvo in razvoj rudarstva, roj. 14.3.1955 |

12. Chipanga, Tongesai Shadreck | namestnik ministra za notranje zadeve |

13. Chiwenga, Constantine | poveljnik Zimbabvejskih obrambnih sil, general (nekdanji poveljnik vojske, generalpodpolkovnik), roj. 25.8.1956 |

14. Chiwewe, Willard | prvi sekretar za posebne naloge v kabinetu predsednika (nekdanji prvi sekretar v ministrstvu za zunanje zadeve), roj. 19.3.1949 |

15. Chombo, Ignatius Morgan Chiminya | minister za lokalno upravo, javna dela in nacionalno stanovanjsko oskrbo, roj. 1.8.1952 |

16. Dabengwa, Dumiso | visoki član odbora v politbiroju ZANU (PF), roj. 1939 |

17. Goche, Nicholas Tasunungurwa | državni sekretar za nacionalno varnost v kabinetu predsednika (nekdanji minister za varnost), roj. 1.8.1946 |

18. Gula-Ndebele, Sobuza | vodja komisije za nadzor volitev |

19. Gumbo, Rugare Eleck Ngidi | državni sekretar za državna podjetja in paradržavne ustanove v kabinetu predsednika (nekdanji namestnik ministra za notranje zadeve), roj. 8.3.1940 |

20. Hove, Richard | sekretar za gospodarske zadeve v politbiroju ZANU (PF), roj. 1935 |

21. Hungwe, Josaya (alias Josiah) Dunira | guverner province Masvingo, roj. 7.11.1935 |

22. Kangai, Kumbirai | član odbora v politbiroju ZANU (PF), roj. 17.2.1938 |

23. Karimanzira, David Ishemunyoro Godi | sekretar za finance v politbiroju ZANU (PF), roj. 25.5.1947 |

24. Kasukuwere, Saviour | namestnik sekretarja za mladino v politbiroju ZANU (PF), roj. 23.10.1970 |

25. Kuruneri, Christopher Tichaona | minister za finance in ekonomski razvoj (nekdanji namestnik ministra za finance in ekonomski razvoj), roj. 4.4.1949 |

26. Langa, Andrew | namestnik ministra za promet in telekomunikacije |

27. Lesabe, Thenjiwe V. | sekretarka za ženske zadeve v politbiroju ZANU (PF), roj. 1933 |

28. Machaya, Jason (alias Jaison) Max Kokerai | namestnik ministra za rudarstvo in razvoj rudarstva, roj. 13.6.1952 |

29. Made, Joseph Mtakwese | minister za kmetijstvo in razvoj podeželja (nekdanji minister za podeželje, kmetijstvo in ponovno naselitev podeželja), roj. 21.11.1954 |

30. Madzongwe, Edna (alias Edina) | namestnica sekretarja za proizvodnjo in delo v politbiroju ZANU (PF), roj. 11.7.1943 |

31. Mahofa, Shuvai Ben | namestnica ministra za razvoj mladine, enako obravnavo in razvoj delovnih mest, roj. 4.4.1941 |

32. Mahoso, Tafataona | vodja komisije za obveščanje medijev |

33. Makoni, Simbarashe | namestnik generalnega sekretarja za gospodarske zadeve v politbiroju ZANU (PF) (nekdanji minister za finance), roj. 22.3.1950 |

34. Malinga, Joshua | namestnik sekretarja za invalide in ogrožene osebe v politbiroju ZANU (PF), roj. 28.4.1944 |

35. Mangwana, Paul Munyaradzi | minister za javne službe, delo in socialno skrbstvo (nekdanji državni minister za državna podjetja in napol javne ustanove v kabinetu predsednika), roj. 10.8.1961 |

36. Mangwende, Witness Pasichigare Madunda | guverner province Harare (nekdanji minister za promet in telekomunikacije), roj. 15.10.1946 |

37. Manyika, Elliot Tapfumanei | minister brez listnice (nekdanji minister za razvoj mladine, enako obravnavo in razvoj delovnih mest), roj. 30.7.1955 |

38. Manyonda, Kenneth Vhundukai | namestnik ministra za industrijo in mednarodno trgovino, roj. 10.8.1934 |

39. Marumahoko, Rueben | namestnik ministra za razvoj energije in elektrike, roj. 4.4.1948 |

40. Masawi, Ephrahim Sango | guverner province Mashonaland Central |

41. Masuku, Angeline | guvernerka province Matabeleland South, sekretarka za invalide in ogrožene osebe v politbiroju ZANU (PF), roj. 14.10.1936 |

42. Mathema, Cain | guverner province Bulawayo |

43. Mathuthu, T. | namestnik sekretarja za promet in socialno skrbstvo v politbiroju ZANU (PF) |

44. Midzi, Amos Bernard (Mugenva) | minister za rudarstvo in razvoj rudarstva (nekdanji minister za razvoj energije in elektrike), roj. 4.7.1952 |

45. Mnangagwa, Emmerson Dambudzo | predsednik parlamenta, roj. 15.9.1946 |

46. Mohadi, Kembo Campbell Dugishi | minister za notranje zadeve (nekdanji namestnik ministra za lokalno upravo, javna dela in nacionalno stanovanjsko oskrbo), roj. 15.11.1949 |

47. Moyo, Jonathan | državni sekretar za informiranje in stike z javnostjo v kabinetu predsednika, roj. 12.1.1957 |

48. Moyo, July Gabarari | minister za razvoj energije in elektrike (nekdanji minister za javne službe, delo in socialno skrbstvo), roj. 7.5.1950 |

49. Moyo, Simon Khaya | namestnik sekretarja za pravne zadeve v politbiroju ZANU (PF), roj. 1945 |

50. Mpofu, Obert Moses | guverner province Matabeleland North (namestnik sekretarja za nacionalno varnost v politibiroju ZANU (PF)), roj. 12.10.1951 |

51. Msika, Joseph W. | podpredsednik, roj. 6.12.1923 |

52. Msipa, Cephas George | guverner province Midlands, roj. 7.7.1931 |

53. Muchena, Olivia Nyembesi (alias Nyembezi) | državna sekretarka za znanost in tehnologijo v kabinetu predsednika (nekdanja državna sekretarka v kabinetu podpredsednika Msike), roj. 18.8.1946 |

54. Muchinguri, Oppah Chamu Zvipange | sekretarka za enako obravnavo in kulturo v politbiroju ZANU (PF), roj. 14.12.1958 |

55. Mudede, Tobaiwa (Tonneth) | vodja glavne prijavne službe (Registrar General), roj. 22.12.1942 |

56. Mudenge, Isack Stanilaus Gorerazvo | minister za zunanje zadeve, roj. 17.12.1941 |

57. Mugabe, Grace | žena Roberta Gabriela Mugabeja, roj. 23.7.1965 |

58. Mugabe, Sabina | visoka članica odbora v politbiroju ZANU (PF), roj. 14.10.1934 |

59. Mujuru, Joyce Teurai Ropa | ministrica za vodno gospodarstvo in infrastrukturni razvoj (nekdanja ministrica za razvoj podeželskih virov in vodnega gospodarstva), roj. 15.4.1955 |

60. Mujuru, Solomon T. R. | visoki član odbora v politbiroju ZANU (PF), roj. 1.5.1949 |

61. Mumbengegwi, Samuel Creighton | minister za industrijo in mednarodno trgovino (nekdanji minister za visoko šolstvo in tehnologijo), roj. 23.10.1942 |

62. Murerwa, Herbert Muchemwa | minister za srednje in visoko šolstvo (nekdanji minister za finance in ekonomski razvoj), roj. 31.7.1941 |

63. Mushohwe, Christopher Chindoti | minister za promet in telekomunikacije (nekdanji namestnik ministra za promet in telekomunikacije), roj. 6.2.1954 |

64. Mutasa, Didymus Noel Edwin | minister za posebne naloge v kabinetu predsednika, pristojen za protikorupcijske in protimonopolne programe (nekdanji sekretar za zunanje odnose v politbiroju ZANU (PF)), roj. 27.7.1935 |

65. Mutinhiri, Ambros (alias Ambrose) | minister za razvoj mladine, enako obravnavo in razvoj delovnih mest, upokojeni brigadir |

66. Mutiwekuziva, Kenneth Kaparadza | namestnik ministra za razvoj malih in srednjih podjetij, roj. 27.5.1948 |

67. Muzenda, Tsitsi V. | visoki član odbora v politbiroju ZANU (PF), roj. 28.10.1922 |

68. Muzonzini, Elisha | brigadir (nekdanji generalni direktor Centralne obveščevalne organizacije), roj. 24.6.1957 |

69. Ncube, Abedinico | namestnik ministra za zunanje zadeve, roj. 13.10.1954 |

70. Ndlovu, Naison K. | sekretar za proizvodnjo in delo v politbiroju ZANU (PF), roj. 22.10.1930 |

71. Ndlovu, Sikhanyiso | namestnik sekretarja za komisariat v politbiroju ZANU (PF), roj. 20.9.1949 |

72. Nhema, Francis | minister za okolje in turizem, roj. 17.4.1959 |

73. Nkomo, John Landa | minister za posebne naloge v kabinetu predsednika |

74. Nyambuya, Michael Reuben | generalpodpolkovnik, guverner province Manicaland |

75. Nyoni, Sithembiso Gile Glad | ministrica za razvoj malih in srednjih podjetij (nekdanja državna sekretarka za neformalni sektor), roj. 20.9.1949 |

76. Parirenyatwa, David Pagwese | minister za zdravje in otroško skrbstvo (nekdanji namestnik ministra), roj. 2.8.1950 |

77. Pote, Selina M. | namestnica sekretarja za enako obravnavo in kulturo v politbiroju ZANU (PF) |

78. Rusere, Tinos | namestnik ministra za vodno gospodarstvo in infrastrukturni razvoj (nekdanji namestnik ministra za razvoj podeželskih virov in vodnega gospodarstva), roj. 10.5.1945 |

79. Sakupwanya, Stanley | namestnik sekretarja za zdravje in otroško skrbstvo v politbiroju ZANU (PF) |

80. Samkange, Nelson Tapera Crispen | guverner province Mashonaland West |

81. Sekeramayi, Sydney (alias Sidney) Tigere | minister za obrambo, roj. 30.3.1944 |

82. Shamu, Webster | državni sekretar za izvajanje politike v kabinetu predsednika, roj. 6.6.1945 |

83. Shamuyarira, Nathan Marwirakuwa | sekretar za informiranje in stike z javnostjo v politbiroju ZANU (PF), roj. 29.9.1928 |

84. Shiri, Perence | generalpodpolkovnik vojaškega letalstva, roj. 1.11.1955 |

85. Shumba, Isaiah Masvayamwando | namestnik ministra za šolstvo, šport in kulturo, roj. 3.1.1949 |

86. Sibanda, Jabulani | predsednik nacionalnega združenja vojnih veteranov, roj. 31.12.1970 |

87. Sibanda, Misheck Julius Mpande | vodja kabineta (naslednik Charlesa Uteteja – št. 93), roj. 3.5.1949 |

88. Sibanda, Phillip Valerio (alias Valentine) | poveljnik narodne vojske Zimbabveja, generalpodpolkovnik, roj. 25.8.1956 |

89. Sikosana, Absolom | sekretar za mladinske zadeve v politbiroju ZANU (PF) |

90. Stamps, Timothy | svetovalec za zdravstvene zadeve v kabinetu predsednika, roj. 15.10.1936 |

91. Tawengwa, Solomon Chirume | namestnik sekretarja za finance v politbiroju ZANU (PF), roj. 15.6.1940 |

92. Tungamirai, Josiah T. | državni sekretar za usposabljanje domorodnega prebivalstva (Indigenisation and Empowerment), upokojeni generalpodpolkovnik vojaškega letalstva (nekdanji sekretar za usposabljanje domorodnega prebivalstva v politbiroju ZANU (PF)), roj. 8.10.1948 |

93. Utete, Charles | vodja predsedniškega odbora za preverjanje zemljiške posesti (nekdanji vodja kabineta), roj. 30.10.1938 |

94. Zimonte, Paradzai | direktor zaporov, roj. 4.3.1947 |

95. Zvinavashe, Vitalis | upokojeni general (nekdanji načelnik generalštaba), roj. 27.9.1943 |

--------------------------------------------------